68. ΑΠΟΦΑΣΗ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 51375/28.6.93 της 28 Ιουν./15 Ιουλ. 1993 (ΦΕΚ Β΄  528) Διάθεση ποσοστού 20% από τα εισπραττόμενα ποσά σύμφωνα με την παρ. 2 περίπτ. α΄ του άρθρ. 24 του Νόμ. 2145/1993 (ΦΕΚ 88 τ.Α΄). Έχοντας υπόψη: 1)Την παρ. 4 του άρθρ. 24 του Νόμ. 2145/1993 (ΦΕΚ 88 τ.Α΄) δυνάμει της οποίας, από τα εισπραττόμενα σύμφωνα με την παρ. 2 περίπτ. α΄ του ιδίου άρθρου ποσά, ποσοστό 20% διατίθεται για τις ανάγκες της εύρυθμης λειτουργίας των γραμματειών των πολιτικών-ποινικών δικαστηρίων και εισαγγελιών του Σ.τ.Ε και των διοικητικών δικαστηρίων των υπηρεσιών του ΤΑ.Χ.ΔΙ.Κ. και των υπηρεσιών επιμελητών δικαστηρίων ανηλίκων. 2)Την ιδιαιτερότητα του αντικειμένου και της φύσης της παρεχόμενης εργασίας των απασχολούμενων υπαλλήλων στις Υπηρεσίες της παρ. 1. 3)Την διατυπωθείσα σύμφωνη γνώμη της Βουλής των Ελλήνων κατά τις συνεδριάσεις ψήφισης του ανωτέρω νόμου, αποφασίζουμε. 1.Συνιστάται ειδικός λογαριασμός παρά τω ΤΑΧΔΙΚ, με την ονομασία «Δικαιώματα υπαλλήλων της παρ. 4 του άρθρ. 24 του Νόμ. 2145/1993» στην Τράπεζα της Ελλάδος». Η παρ. 1, αντικαταστάθηκε ως άνω από την 132736/οικ/6-9 Δεκ. 1993, (ΦΕΚ Β΄ 889), απόφ. Υπ. Δικαιοσύνης. «2.Έσοδα του ανωτέρω λογαριασμού είναι: α.Το οριζόμενο από την παρ. 4 του άρθρ. 24 του Νόμ. 2145/93 ποσοστό 20% το οποίο αυξήθηκε σε 25% με την παρ. 1 του άρθρ. 12 του Νόμ. 2331/95 επί του ποσού που αποδίδεται στο ΤΑΧΔΙΚ σύμφωνα με τις διατάξεις της παρ. 2α του άρθρ. 24 του Νόμ. 2145/93. Το ποσοστό αυτό κατατίθεται κάθε μήνα στον τηρούμενο ως άνω ειδικό λογαριασμό, μετά από εντολή του Γενικού Λογιστηρίου προς την Υπηρεσία Εντελλομένων Εξόδων. β.Το 1/8 του εισπραττόμενου από το ΤΑΧΔΙΚ ποσοστού που προβλέπεται από τις διατάξεις της παρ. 7 του άρθρ. 20 του Νόμ. 2145/93, όπως συμπληρώθηκε με την παρ. 2 του άρθρ. 20 του Νόμ. 2298/95 το οποίο κατατίθεται στον ανωτέρω ειδικό Λογαριασμό μερίμνη των Προϊσταμένων των Εμμίσθων Υποθ/κείων και Κτηματολογικών Γραφείων το αργότερο σε 15 ημέρες από την ημέρα της είσπραξης».  «3.Σκοπός του ειδικού λογαριασμού είναι η χορήγηση κατ’ ανακοπή ειδικής αποζημίωσης στους υπηρετούντες: α.Δικαστικούς υπαλλήλους μονίμους και εκ μεταφοράς των Γραμματειών των Πολιτικών-Ποινικών Δικαστηρίων και Εισαγγελιών, του Σ.τ.Ε. και των Διοικητικών Δικαστηρίων. β.Στο μόνιμο και με σχέση εργασίας αορίστου χρόνου προσωπικό που ασχολείται με τη φύλαξη και καθαριότητα των Δικαστικών Καταστημάτων της χώρας καθώς και στις τηλεφωνήτριες των Δικαστικών Υπηρεσιών. γ.Στους μονίμους υπαλλήλους του ΤΑΧΔΙΚ. δ.Στους Επιμελητές Ανηλίκων. ε.Στους μονίμους και με σχέση εργασίας ιδιωτικού δικαίου αορίστου χρόνου υπαλλήλους των Εμμίσθων υποθηκοφυλακείων και Κτηματολογικών Γραφείων της χώρας. στ.Στους δικαστικούς υπαλλήλους που αποσπώνται στην Εθνική Σχολή Δικαστών. ζ.Στους υπαλλήλους που αποσπώνται στις υπηρεσίες της παρ. 3 του προοιμίου της απόφασης αυτής. η.Στους υπαλλήλους που αναφέρονται στις περίπτ. α, γ, δ και ε της παραγράφου αυτής οι οποίοι προσφέρουν εργασία στο ειδικό γραφείο της παρ. 8 της απόφασής μας 51375/93 και θ.Στους υπαλλήλους που αποσπώνται στην Κεντρική υπηρεσία του Υπ. Δικαιοσύνης και διατίθενται για την φρουρά και μετακίνηση των Προέδρων των Ανωτάτων Δικαστηρίων».  «4.Της ανωτέρω ειδικής αποζημίωσης δεν δικαιούνται οι υπάλληλοι των Υπηρεσιών που αναφέρονται στην παρ. 3 του προοιμίου της απόφασης αυτής εφόσον αποσπώνται σε άλλες υπηρεσίες πλην των υπαλλήλων που αποσπώνται ή διατίθενται στις Υπηρεσίες των περιπτ. στ-θ της παρ. 3 της απόφασης αυτής. Επίσης όσοι τελούν σε άδεια άνευ αποδοχών ή αργία ή διαθεσιμότητα». Οι μέσα σε « » παρ. 2, 3 και 4 αντικαταστάθηκαν ως άνω από τις περίπτ. α, β και γ της παρ. 1 της 148356/12-22 Δεκ. 1995 (ΦΕΚ Β΄ 1061), απόφ. υπ. Δικαιοσύνης. 5)Για νεοδιοριζόμενους υπαλλήλους καθώς και για αποχωρούντες λόγω συνταξιοδότησης, προϋπόθεση καταβολής της ειδικής αυτής αποζημίωσης κατά μήνα, είναι να έχουν υπηρετήσει τουλάχιστον 15 ημερολογιακές ημέρες. 6)«Η διαχείριση του ανωτέρω ειδικού λογαριασμού της παρ. 1 θα γίνεται από επταμελή διαχειριστική επιτροπή, αποτελούμενη από τον Γενικό Δ/ντή Διοίκησης Δ/σύνης, ως Πρόεδρο, από 3 δικαστικούς υπαλλήλους και έναν (1) υπάλληλο των εμμίσθων Υποθηκοφυλακείων και Κτηματολογικών Γραφείων, προτεινόμενους με τους αναπληρωτές τους από την Ομοσπονδία Δικ. Υπαλλήλων Ελλάδος, έναν (1) υπάλληλο του ΤΑΧΔΙΚ προτεινόμενο με τον αναπληρωτή του από τον Σύλλογο υπαλλήλων του ΤΑΧΔΙΚ και έναν (1) υπάλληλο των Επιμελητών Δικαστηρίων Ανηλίκων προτεινόμενο με τον αναπληρωτή του από τον Σύνδεσμο Επιμελητών Δικ/ρίων Ανηλίκων Ελλάδος. Η μέσα σε « » παρ. 6, αντικαταστάθηκε ως άνω από την περίπτ. δ΄ της παρ. 1 της 148356/12-22 Δεκ. 1995, (ΦΕΚ Β΄ 1061), απόφ. Υπ. Δικαιοσύνης. 7)Η ανωτέρω επιτροπή συνιστάται με απόφαση του Υπουργού Δ/σύνης με θητεία 3 ετών και με τις εξής αρμοδιότητες: (Μετά τη σελ. 224,406(β) Σελ. 224,407 Τεύχος 1217-Σελ. 35 Δικαστικά Καταστήματα 6.Β.ζ.68 Την κατανομή του προς πληρωμή κάθε μήνα ποσού, Υπογραφή ενταλμάτων – επιταγών - καταστάσεων πληρωμών, έγκριση προϋπολογισμού και απολογισμού. Τέλος ρύθμιση κάθε άλλης λεπτομέρειας που δεν έχει προβλεφθεί με την παρούσα απόφαση. 8)«Η πληρωμή της ανωτέρω αποζημίωσης γίνεται κάθε δίμηνο από Ειδικό Γραφείο το οποίο λειτουργεί στο ΤΑΧΔΙΚ για το σκοπό αυτό και στελεχώνεται με υπαλλήλους των υπηρεσιών που αναφέρονται στην παρ. 3 του προοιμίου της απόφασης αυτής». Το πρώτο μέσα σε « » εδάφιο, αντικαταστάθηκε ως άνω από την περίπτ. ε΄ της παρ. 1 της 148356/12-22 Δεκ. 1995, (ΦΕΚ Β΄ 1061), απόφ. Υπ. Δικαιοσύνης. Αρμοδιότητες του γραφείου αυτού θα είναι: 1)Η συλλογή των απαραιτήτων στοιχείων για την ανωτέρω πληρωμή, 2)σύνταξη καταστάσεων πληρωμής, 3)παρακολούθηση εκτέλεσης προϋπολογισμού, 4)σύνταξη καταστάσεων εντολής μεταφοράς των σχετικών κονδυλίων μέσω Τράπεζας Ελλάδος στους δικαιούχους της επαρχίας, 5)έκδοση ενταλμάτων και επιταγών, 6)Απόδοση κρατήσεων, 7)σύνταξη ετησίων βεβαιώσεων αποδοχών και 8)κατάρτιση Προϋπ/σμού και Απολογισμού κ.λπ. 9)«Για την πληρωμή της ανωτέρω ειδικής αποζημίωσης. α.Η Δ/νση Λειτουργίας Γραμματείας Δικ/ρίων και Εισαγγελιών του Υπουργείου Δικαιοσύνης. β.Η Δ/νση Προσωπικού του Υπ. Δικαιοσύνης. γ.Η Δ/νση Δικηγορικού Λειτουργήματος και Δικαστικών Επιμελητών, Συμ/φείων, Υποθηκοφυλακείων και Κτηματολογικών Γραφείων του Υπ. Δικαιοσύνης και δ.Τα ΤΑΧΔΙΚ υποχρεούνται να κοινοποιούν στο Ειδικό Γραφείο του ΤΑΧΔΙΚ αντίγραφο των υπηρεσιακών μεταβολών των δικαιούχων υπαλλήλων σύμφωνα με τις διατάξεις της απόφασης αυτής». Η μέσα σε « » παρ. 9, αντικαταστάθηκε ως άνω από την περίπτ. στ΄, της παρ. 1 της 148356/12-22 Δεκ. 1995 (ΦΕΚ Β΄ 1061), απόφ. Υπ. Δικαιοσύνης. 10)Τα εντάλματα αποστέλλονται για θεώρηση στο Ελεγκτικό Συνέδριο. 11)«Η κατανομή του ποσού που συγκεντρώνεται κάθε δίμηνο στον ειδικό λογαριασμό από: α.Το οριζόμενο από την παρ. 4 του άρθρ. 24 του Νόμ. 2145/93 ποσοστό 20% το οποίο αυξήθηκε σε 25% με την παρ. 1 του άρθρ. 12 του Νόμ. 2331/95 επί του ποσού που αποδίδεται στο ΤΑΧΔΙΚ  Σελ. 224,408 Τεύχος 1217-Σελ. 36 σύμφωνα με τις διατάξεις της παρ. 2α του άρθρ. 24 του Νόμ. 2145/93 και β.Το 1/8 του εισπραττόμενου από το ΤΑΧΔΙΚ ποσοστού που προβλέπεται από τις διατάξεις της παρ. 7 του άρθρ. 20 του Νόμ. 2145/93 όπως συμπληρώθηκε με την παρ. 2 του άρθρ. 20 του Νόμ. 2298/95 γίνεται στους δικαιούχους κατανεμομένους σε δύο ομάδες αναλόγως του μισθολογικού κλιμακίου που έχει έκαστος ως εξής: Α.Ομάδα 1-14 μισθολογικό κλιμάκιο. Β.Ομάδα 15-28 μισθολογικό κλιμάκιο. Οι δικαιούχοι της Β ομάδας λαμβάνουν το 90% του ποσού της ειδικής αποζημίωσης των δικαιούχων της Α ομάδας». Η μέσα σε « » παρ. 11, αντικαταστάθηκε ως άνω από την περίπτ. ζ΄ της παρ. 1 της 148356/12-22 Δεκ. 1995, (ΦΕΚ Β΄ 1061), απόφ. Υπ. Δικαιοσύνης. 12)Ως πρώτο δίμηνο για την κατανομή της ειδικής αυτής αποζημίωσης ορίζεται του Μαΐου-Ιουνίου 1993. 13)Η ανωτέρω ειδική αποζημίωση υπόκειται στις νόμιμες κρατήσεις υπέρ των ασφαλιστικών ταμείων. 14)Η κατά τα ανωτέρω ειδική αποζημίωση ως μη βαρύνουσα τον Κρατικό Προϋπολογισμό δεν επηρεάζει την καταβολή του Ειδικού επιδόματος στους αναφερόμενους υπαλλήλους της παρ. 3 της παρούσας απόφασης, (παρ. 8 του άρθρ. 41 του Νόμ. 2065/92). Με την παρ. 2 της 148356/12-22 Δεκ. 1995, ΦΕΚ Β΄ 1061, απόφ. Υπ. Δικαιοσύνης ορίστηκε ότι: α.Τα έσοδα του λογαριασμού που προβλέπονται από την παρ. 4 του άρθρ. 24 του Νόμ. 2145/93 θα εξακολουθήσουν να διανέμονται στους δικαιούχους που αναφέρονται στην απόφασή μας 51375/93 και σύμφωνα με τις διατάξεις αυτής. β.Τα έσοδα που προκύπτουν από το 1/8 του εισπραττόμενου από το ΤΑΧΔΙΚ ποσοστού που προβλέπεται από τις διατάξεις της παρ. 7 του άρθρ. 20 του Νόμ. 2145/93 όπως συμπληρώθηκε με την παρ. 2 του άρθρ. 20 του Νόμ. 2298/95 θα διανεμηθούν στους μόνιμους και με σχέση εργασίας ιδιωτικού δικαίου αορίστου χρόνου υπαλλήλους των εμμίσθων υποθηκοφυλακείων και Κτηματολογικών γραφείων κατά τις διατάξεις της απόφ. 51375/93. Από την απόφαση αυτή δεν προκαλείται δαπάνη σε βάρος του Κρατικού Προϋπολογισμού. 6.Β.ζ.68 Δικαστικά Καταστήματα 